ברוך דגו

ברוך דגו (נולד ב-28 במרץ 1982) הוא כדורגלן עבר ישראלי, ששיחק כקשר התקפי. משמש כחבר הנהלת מכבי עירוני אשדוד וכמנהל מקצועי בבית"ר גן יבנה. דגו נולד באדיס אבבה שבאתיופיה, ובתחילת שנות ה-90 עלה לישראל עם הוריו ואחיו הצעירים. אחיו הצעיר הוא המאמן וכדורגלן העבר מסאי דגו. דגו החל את הקריירה בקבוצת הנוער של מכבי עירוני אשדוד ולאחר מכן עלה לקבוצת הבוגרים של המועדון. בעונתו האחרונה במועדון שיחק בקבוצה המאוחדת – מועדון ספורט אשדוד. בשנת 2000 הובא למכבי תל אביב תמורת סכום שיא, על ידי המאמן ניר לוין. בעונתו הראשונה בקבוצה כבש צמד בדרבי מול הפועל תל אביב בחצי גמר גביע המדינה, ותרם לזכייתה של קבוצתו בגביע פעמיים ברציפות. בעונתו השלישית במכבי תל אביב (2002/2003) תרם רבות להשגת תואר האליפות כשכבש 14 שערים ובישל עוד 12 בכל המסגרות, אך נפצע פציעה קשה שהשביתה אותו במחזורי הסיום של אותה עונה ותחילתה של העונה שאחריה. למרות ההיעדרות מהמשחקים המכריעים אשר העניקו לקבוצתו את האליפות, הוכתר דגו לכדורגלן העונה בישראל. לאחר שהקפטן אבי נמני הודח ממכבי תל אביב בעקבות עונת האליפות, אוהדים רבים של הקבוצה ראו את מחליפו דגו כאשם בהדחתו וקראו לסילוקו מן הקבוצה. אף על פי שלא שיחק וישב על הספסל פעמים רבות במהלך עונת 2004/2005, הספיק דגו להיות הכובש היחיד של מכבי תל אביב בליגת האלופות, עם ארבעה שערים (ביניהם צמד מול אייאקס אמסטרדם). בעונתו האחרונה במועדון זכה עמה בפעם השלישית בגביע המדינה. בתחילת עונת 2005/2006 עזב את הקבוצה ועבר להפועל תל אביב. כבר במשחקו הראשון בקבוצה כבש את השער הראשון בדרך לניצחון 1–4 על בית"ר ירושלים במסגרת גביע הטוטו. בעונתו הראשונה בקבוצה כבש שער בחצי גמר הגביע מול בני סכנין, ותרם לזכייתה של הקבוצה בגביע פעמיים ברציפות. בעונתו השנייה בקבוצה היה שותף דגו להעפלתה של הקבוצה לשלב 32 האחרונות בגביע אופ"א. במשחק הראשון באצטדיון בלומפילד כבש דגו שער בדרך לניצחון 2–1 על גלאזגו ריינג'רס, אך במשחק הגומלין הובסה הקבוצה 0–4 בסקוטלנד והודחה מהמפעל. בעונת 2007/2008 כבש שער בניצחון קבוצתו על חטאפה הספרדית, במסגרת שלב הבתים של גביע אופ"א. בעונה זו גם הגיע עם הקבוצה לגמר גביע המדינה בפעם השלישית ברציפות, אך החטיא את הפנדל המכריע במשחק, וקבוצתו הפסידה את הגביע לבית"ר ירושלים. לקראת עונת 2008/2009 עזב את הפועל תל אביב, לאחר שחוזהו הסתיים, ועבר למכבי נתניה. תוך זמן קצר שוחרר על ידי המאמן לותר מתאוס וחזר למ.ס. אשדוד. ב-6 בינואר 2010 הושאל, תמורת תשלום של כ-10,000 אירו, לקבוצת נאה סלמיס פמגוסטה מליגת העל הקפריסאית, שאותה אימן אז ניר קלינגר. בסוף העונה עבר לקבוצה קפריסאית נוספת, אפולון לימסול והצטרף לאלדו אדורנו איתו הוא שיחק במכבי תל אביב. ב-7 ביולי 2011 חזר לישראל וחתם במדי העולה החדשה לליגת העל, הפועל רמת השרון. בעונתו הראשונה בקבוצה כבש שישה שערים וסייע לה להישאר בליגת העל. ב-10 בדצמבר 2012 שוחרר מהמועדון. ב-5 בפברואר 2013 חתם בהפועל ראשון לציון מהליגה הלאומית. לקראת עונת 2013/2014 חתם לשנה אחת בהפועל אשקלון, ובתום עונה זו ירד עם הקבוצה לליגה א'. הוא המשיך לשחק בקבוצה בליגה א', ולאחר עונה אחת העפיל עם הקבוצה בחזרה לליגה הלאומית. בעונת 2015/2016 זכה עם הקבוצה בגביע הטוטו לליגה הלאומית, והעפיל עמה לליגת העל. בעונת 2016/2017 שותף ב-17 משחקים, והופעתו האחרונה בליגת העל נערכה ב-5 במרץ 2017, כשנכנס כמחליף במשחק מול מכבי תל אביב. ב-29 ביוני 2017 עבר למכבי עירוני אשדוד מליגה ב', קבוצת נעוריו שהוקמה מחדש, ובכך הפך לשחקן הראשון והיחיד ששיחק במועדון בגלגולו הקודם ובגלגולו הנוכחי. ב-29 בנובמבר 2017, במקביל לפעילותו ככדורגלן בעירוני אשדוד, מונה למאמן קבוצת הנוער של הפועל אשקלון. בעונת 2018/2019 המשיך לשחק בעירוני אשדוד, ובמקביל שימש כעוזרו של מאמן הקבוצה שי מאור. ב-25 ביוני 2019 הודיע על פרישה ממשחק פעיל, וב-29 ביולי 2019 מונה לעוזר מאמן מכבי שעריים. במקביל לתפקידו כעוזר מאמן, החליט להמשיך לשחק באופן חובבני, והצטרף לקבוצת בית"ר גן יבנה מליגה ג'. במאי 2020 נבחר על ידי חברי עמותת מכבי עירוני אשדוד לוועד המנהל של המועדון. ב-4 בספטמבר 1999, כשהוא בן 17 בלבד, ערך דגו את הופעת הבכורה שלו בנבחרת הצעירה של ישראל, במשחק מול הנבחרת הצעירה של קפריסין במסגרת מוקדמות אליפות אירופה עד גיל 21. בשנת 2000 היה מעורב ב"פרשת הנבחרת הצעירה", במסגרתה הואשם יחד עם עוד שישה שחקנים מהנבחרת הצעירה של ישראל בהפרת תקנון ההתאחדות לכדורגל בכך שבילה עם צעירה ערב משחק הנבחרת. בית הדין של ההתאחדות לכדורגל השעה אותו לשנתיים מפעילות בנבחרות הלאומיות ועוד שנתיים על תנאי, אך הוא זכה לחנינה בינואר 2002, ובסך הכל רשם 12 הופעות במדי הנבחרת הצעירה, בהן כבש שני שערים. ב-12 בפברואר 2003 ערך את הופעות הבכורה שלו בנבחרת הבוגרת של ישראל, במשחק ידידות מול נבחרת ארמניה. בסך הכל רשם שתי הופעות במדי הנבחרת, האחרונה ב-5 במרץ 2003, במשחק ידידות מול נבחרת מולדובה. בשנת 2006 השתתף דגו בסרטון תדמית למען העולים מאתיופיה, במסגרת קמפיין משותף של משרד הקליטה והסוכנות היהודית. מכבי תל אביב אליפות: 2002/2003 גביע המדינה: 2000/2001, 2001/2002, 2004/2005 הפועל תל אביב גביע המדינה: 2005/2006, 2006/2007 הפועל אשקלון גביע הטוטו (הליגה הלאומית): 2015/2016 תארים אישיים כדורגלן העונה בישראל: 2002/2003 אוריאל דסקל, דגו : הסיפור של ברוך דגו. הרצליה: ספרי ניב הוצאה לאור, 2022 מדיה וקבצים בנושא ברוך דגו בוויקישיתוף ברוך דגו, באתר ההתאחדות לכדורגל בישראל ברוך דגו, באתר Transfermarkt ברוך דגו, באתר Soccerway ברוך דגו, באתר WorldFootball.net ברוך דגו, באתר National Football Teams ברוך דגו, באתר FootballDatabase.eu עמוד השחקן, באתר הרשמי של מכבי תל אביב יניב קובוביץ, באתיופיה גיליתי את ברוך דגו, באתר הארץ, 1 באוקטובר 2007 ערן נבון, אני לא מפחד יותר מכלום, באתר ישראל היום, 23 בינואר 2015 דותן מלאך, ‏הזיכרונות, ההחמצות ועוגמת הנפש: ברוך דגו מסיים קריירה סוערת, בעיתון מקור ראשון, 4 בנובמבר 2019 ברוך דגו: "נשארתי בלי כלום, שאלתי את עצמי בשביל מה אני חי", הפודקאסט פיני וחברים, באתר All•in יניב קובוביץ', באתיופיה גיליתי את ברוך דגו, באתר הארץ, 1 באוקטובר 2007 משה גוזגל, במשטרה נערכים לסכל פגיעה בראשי מכבי תל אביב, באתר ynet, 15 באוגוסט 2003 רענן ברנובסקי ודור בלך‏, ברוך דגו חתם באשדוד לשנתיים, באתר וואלה, 11 בספטמבר 2008 תומר גנור, ברוך דגו חתם לחצי שנה בסלמינה, באתר ynet, 7 בינואר 2010 איזי עין דור, ברוך דגו חתם לשנתיים באפולון לימסול, באתר ynet, 1 באפריל 2010 אלמוג שריד, ברוך דגו חתם בהפועל רמת השרון, באתר nrg מעריב, ‏ 6 ביולי 2011 אור בוקר, ברוך דגו שוחרר מרמת השרון, באתר ynet, 10 בדצמבר 2012 אסף שלו, דנה בהט ואורטל עמר, ‏טירוף בלאומית: סיכום ההעברות בליגה השנייה, באתר ONE‏, 5 בפברואר 2013 סיון גולדנברג, ‏ברוך דגו חתם בהפועל אשקלון: אתרום מניסיוני, באתר ONE‏, 23 ביולי 2013 מערכת ONE, ‏חוזר הביתה: ברוך דגו חתם במכבי עירוני אשדוד, באתר ONE‏, 29 ביוני 2017 מאור לוי, ברוך דגו מונה למאמן הנוער של אשקלון, באתר ynet, 29 בנובמבר 2017 אור בוקר, הקבוצה נלחמת על חייה, אבל בעיר רק מחכים שתרד, באתר הארץ, 12 במאי 2019 מערכת אתר ערוץ הספורט, ‏דגו פרש: "עזבתי את מכבי בגלל הגזענות", באתר ערוץ הספורט, 25 ביוני 2019 שלומי והבה, ברוך דגו מונה לעוזר מאמן שעריים, באתר דאבל פס, 29 ביולי 2019 ליאב אחבאן, יש כדורגל בגן יבנה: יאללה בית"ר, באתר כאן דרום, 15 באוגוסט 2019 רותם אברמוביץ', עמותת מכבי עירוני אשדוד בחרה דגו, באתר אשדוד10, 3 ביוני 2020 גולן בר יוסף ויניב חרמש, פרשת הצעירה: ההתאחדות תגיש כתבי אישום, באתר ynet, 3 בדצמבר 2000 גיורא אבוקסיס, ‏פרשת הנבחרת הצעירה: סוכמה עסקת טיעון, באתר גלובס, 10 בינואר 2001 מירי חסון, קמפיין: "תנו לעולי אתיופיה הזדמנות שווה", באתר ynet, 13 בפברואר 2006